Основната разлика между градските колела и тези предназначени за каране по по-неравен терен, е най-вече в геометрията на самата рамка, както и на компонентите.
Докато градските колела често се карат без предни или средни амортисьори, тези за планинско каране се карат с подобни омекотяващи вибрациите части. Тези части оскъпяват крайния продукт, правейки планинските колела едни от най-скъпите.
Рамките на градските колела са значително по-различни от тези за планинско каране, тъй като при тях може да се намери характерна U образна средна тръба.
Тази тръба придава значително по-лесна за управляване форма на самата рамка, като позиционира тялото в значително по-изправена позиция. Тя е невероятно удобна за каране, както на по-дълго, така и на по-кратко разстояние.